[{"text_idx": "#000003", "text": "Eleni mae'r gadair yn creu hanes gan ei bod wedi ei chreu gan y person ieuengaf erioed."}, {"text_idx": "#000004", "text": "Carwyn Owen, 20, dylunydd a chrefftwr y Gadair, yw'r person ieuengaf erioed i fod yn gyfrifol am greu Cadair ar gyfer yr Eisteddfod Genedlaethol."}, {"text_idx": "#000005", "text": "Cafodd ei ddewis gan noddwyr y Gadair, Undeb Amaethwyr Cymru, Cangen Trefaldwyn, ar sail cystadlaethau yn Eisteddfod y Ffermwyr Ifanc a hefyd y cadeiriau a grewyd ganddo ar gyfer yr eisteddfod honno ac ar gyfer Eisteddfod Powys."}, {"text_idx": "#000007", "text": "\"Roedd hyn yn gyfle i gyfuno'r deunydd traddodiadol gyda ffyrdd newydd o weithio er mwyn creu cynllun modern mewn ffordd sy'n apelio ataf.\""}, {"text_idx": "#000008", "text": "\"Mae creu Cadair ar gyfer yr Eisteddfod Genedlaethol yn fraint aruthrol, yn enwedig i gynllunydd mor ifanc, ac mae'r prosiect wedi bod yn brofiad arbennig."}, {"text_idx": "#000010", "text": "Wrth dderbyn y Gadair ar ran y pwyllgor gwaith dywedodd Beryl Vaughan, y Cadeirydd, \"Mae'n bleser o'r mwyaf derbyn Cadair mor hardd ar ran y Pwyllgor lleol, ond yn fwy na hynny, rydw i wrth fy modd ein bod ni'n creu hanes yma heno ym Maldwyn a'r Gororau."}]